На основу одредаба члана 18. Закона о кинематографиjи („Службени гласник РС”, бр. 99/11, 2/12 и 46/2014), Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе („Службени гласник РС”, бр. 105/2016 и 112/2017 ) и Упутства о додели средстава Филмског центра Србиjе бр. 03-220 од 21.2.2022. године, Филмски центар Србиjе, установа културе (у даљем тексту: „Центар“ расписуjе

**JАВНИ КОНКУРС ЗА ФИНАНСИРАЊЕ И СУФИНАНСИРАЊЕ ПРОJЕКАТА У КИНЕМАТОГРАФИJИ ЗА 2023. ГОДИНУ У КАТЕГОРИJИ: СТИМУЛАЦИJА ДИСТРИБУЦИJЕ ДОМАЋИХ ФИЛМОВА**

ОПШТЕ ОДРЕДБЕ

Право учешћа на конкурсу имаjу дистрибутери искључиво домаћих филмских дела (укључуjући мањинске копродукциjе) коjа су премиjерно приказана у редовноj биоскопскоj дистрибуциjи у периоду од 01.07.2022. до 30.06.2023, а коjи испуњаваjу следеће услове:

**- минимум 5.000 гледалаца за сваки дистрибуирани дугометражни играни филм, односно минимум 1.000 гледалаца за сваки дистрибуирани дугометражни документарни филм;**

**- да су филмови у категориjи дугометражни играни приказивани у наjмање 10 биоскопа у 8 различитих градова, односно да су филмови у категориjи дугометражни документарни приказивани у наjмање 8 биоскопа у 5 различитих градова;**

-да су уписани у одговараjући регистар Агенциjе за привредне регистре (у даљем тексту: „АПР“) коjи се води за териториjу Републике Србиjе, са регистрованом претежном делатношћу дистрибуциjе кинематографских дела или приказивања кинематографских дела (у даљем тексту: „Дистрибутери“),

-да им пословни рачуни нису блокирани на дан подношења приjаве на конкурс;

-да немаjу неплаћене обавезе по основу пореза и других jавних давања, на дан подношења приjаве на Конкурс;

- да се не налазе у поступку повраћаjа државне или помоћи мале вредности (де минимис помоћи);

- да нису били привредни субjекти у тешкоћама у смислу прописа о правилима за доделу државне помоћи.

Право учешћа на конкурсу нема:

- добитник средстава по ранијим конкурсима коjи ниjе испунио доспеле обавезе из или у вези са конкурсом и уговором закљученим на основу конкурса, односно обавезе настале као последица раскида уговора закљученог на основу конкурса према министарству надлежном за послове културе и/или према Центру и/или учесницима у реализациjи подржаних проjеката, док те обавезе не измири;

- лица коjа се налазе у поступку повраћаjа државне или помоћи мале вредности (де минимис помоћи);

- лица коjа су била у тешкоћама у смислу прописа о правилима за доделу државне помоћи.

Дистрибутерима коjи испуњаваjу услове текста конкурса стимулациjа ће бити распоређена на следећи начин:

* новчана средства у износу од 20% буџетских средстава опредељених по овом конкурсу биће равномерно распоређено на све филмове коjи испуњаваjу услове конкурса;
* остатак од 80% опредељених средства по овом конкурсу биће распоређено сразмерно учешћу сваког филма у укупноj гледаности домаћих квалификованих филмова.

КОНКУРСНА ДОКУМЕНТАЦИJА

Као доказ испуњења наведених услова, приликом приjаве на конкурс заинтересовани учесник мора доставити уз конкурсну приjаву и:

* Извод са интернет странице Агенциjе за привредне регистре;
* Извод са интернет странице Народне банке Србиjе на коjем се види да Дистрибутер ниjе у блокади;
* Потврду да на дан подношења приjаве на конкурс нема неплаћене обавезе по основу пореза и других jавних давања; Изjаву: о претходно добиjеним jавним средствима (додељеноj државноj помоћи и додељеноj де минимис помоћи по свим основама у текућоj и претходне две фискалне године), да се не налази у поступку повраћаjа државне или де минимис помоћи и да ниjе био привредни субjект у тешкоћама у смислу прописа о правилима за доделу државне помоћи.

Учесници конкурса дужни су да уз конкурсну приjаву доставе следећу конкурсну документациjу:

Биографиjу дистрибутера, односно профил дистрибутерске куће; Попуњену Табелу (подаци о гледаности филмова); Копиjе уговора са продуцентима; Доказ о уплати прихода на рачун продуцената; Копиjе уговора са приказивачима; Доказ о уплати средстава на рачун дистрибутера од стране приказивача; Наративни извештаj о постигнутим резултатима у дистрибуциjи домаћег филма; План активности за побољшање дистрибуциjе домаћег филма.

ТРАJАЊЕ JАВНОГ КОНКУРСА

Конкурс jе отворен месец дана од дана jавног обjављивања у ”Вечерњим новостима”, односно од 06. септембра до 06. октобра 2023. године.

Приjавни формулар и конкурсна документациjа достављаjу се на српском jезику у електронскоj форми у ПДФ формату на електронску адресу Центра: konkurs2023@fcs.rs са обавезном назнаком назива конкурса, у subject-у.

Формулар конкурсне приjаве и прилози коjи су саставни део конкурсне документациjе, доступни су на интернет страници Филмског центра Србиjе (www.fcs.rs).

Неблаговремене и непотпуне приjаве, приjаве коjе нису поднете од овлашћених лица, приjаве коjе нису поднете на прописаном формулару и приjаве коjе нису предмет jавног конкурса неће се разматрати.

ДОНОШЕЊЕ ОДЛУКЕ

Конкурсна комисија у року од 60 дана од затварања конкурса доноси предлог по расписаном јавном конкурсу и доставља га Управном одбору Центра. На основу предлога конкурсне комисије, Управни одбор Центра доноси одлуку о додели средстава за стимулациjу дистрибуциjе (у року од 15 дана од доношења предлога комисије).

Са изабраним подносиоцима пријава Центар закључуjе уговоре о стимулациjи дистрибуциjе домаћег филма.

Средства по основу овог конкурса Центар додељуjе у складу са правилима за доделу помоћи мале вредности (де минимис помоћи).

ОСТАЛЕ ИНФОРМАЦИJЕ

У овом тексту конкурса садржана су сва правила и услови који ће се примењивати приликом спровођења овог конкурса. На сва питања која нису изричито регулисана одредбама овог конкурса примењиваће се одредбе Закона о кинематографији, Уредбе о критериjумима, мерилима и начину избора проjеката у култури коjи се финансираjу и суфинансираjу из буџета Републике Србиjе, аутономне покраjине, односно jединица локалне самоуправе и Закона о општем управном поступку.

Подношењем пријаве на конкурс учесници конкурса потврђују да су упознати и да прихватају овде наведене услове расписаног конкурса.

Све додатне информациjе и обjашњења од значаjа за спровођење поступка конкурса могу се добити путем телефона броj: 011 2625-131, или путем електронске поште на: konkurs2023@fcs.rs